2002R2375 — SL — 07.08.2007 — 007.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 2375/2002

z dne 27. decembra 2002

o odprtju in zagotavljanju upravljanja tarifnih kvot Skupnosti za navadno pšenico kakovosti, ki ni visoka kakovost, iz tretjih držav in o odstopanju od Uredbe Sveta (EGS) št. 1766/92







KOMISIJA EVROPSKIH SKUPNOSTI JE - ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita ( 1 ), kakor je bila nazadnje spremenjena z Uredbo (ES) št. 1666/2000 ( 2 ) in zlasti člena 12(1) Uredbe, ob upoštevanju Sklepa Sveta z dne 19. decembra 2002 o sklenitvi Sporazuma v obliki izmenjave pisem med Evropsko skupnostjo in Združenimi državami Amerike za spremembo koncesij za žita, predvidenih v listi CXL, priloženi Splošnemu sporazumu o tarifah in trgovini (GATT) ( 3 ) in zlasti člena 2 Sklepa, ob upoštevanju Sklepa Sveta z dne 19. decembra 2002 o sklenitvi Sporazuma v obliki izmenjave pisem med Evropsko skupnostjo in Kanado v okviru člena XXVIII Splošnega sporazuma o tarifah in trgovini (GATT) za spremembo koncesij za žita, predvidenih v listi CXL ES, priloženi GATT (3) , in zlasti člena 2 Sklepa, ob upoštevanju naslednjega: (1) Na podlagi trgovinskih pogajanj je Skupnost z določitvijo uvozne kvote od 1. januarja 2003 spremenila pogoje za uvoz navadne pšenice nižje in srednje kakovosti, kar pomeni navadne pšenice kakovosti, ki ni visoka kakovost, kot je opredeljena v Prilogi I k Uredbi Komisije (ES) št. 1249/96 z dne 28. junija 1996 ( 4 ) o pravilih za uporabo (uvoznih dajatev za sektor žit) za Uredbo Sveta (EGS) št. 1766/92, kakor je bila nazadnje spremenjena z Uredbo (ES) št. 1900/2002 ( 5 ). (2) Ta uvozna kvota se nanaša na največjo letno količino 2 981 600 ton, vključno 572 000 ton za uvoze s poreklom iz Združenih držav in 38 000 ton za uvoze s poreklom iz Kanade. (3) Odprtje te kvote pomeni, da je treba prilagoditi Uredbo (EGS) št. 1766/92. Za odprtje kvote s 1. januarjem 2003 je treba predvideti odstopanja od Uredbe (EGS) št. 1766/92 v prehodnem obdobju, ki se konča na dan začetka veljavnosti spremembe navedene uredbe, vendar najpozneje 30. junija 2003. (4) Zaradi zagotovitve, da je uvoz navadne pšenice iz teh tarifnih kvot urejen in ne špekulativen, je treba zanj zahtevati uvozna dovoljenja. Dovoljenja se izdajo v okviru določenih količin na zahtevo zainteresiranih strank in po potrebi se zanje določi koeficient znižanja za zaprošene količine. (5) Zaradi zagotovitve pravilnega upravljanja teh kvot je treba določiti roke za vložitev zahtevkov za dovoljenja in podatke, ki jih morajo vsebovati zahtevki in dovoljenja. (6) Zaradi upoštevanja pogojev oskrbe je treba določiti odstopanja glede roka veljavnosti dovoljenj. (7) Zaradi dobrega upravljanja teh kvot je treba predvideti odstopanja od Uredbe Komisije (ES) št. 1291/2000 z dne 9. junija 2000 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvijo za kmetijske proizvode ( 6 ), kakor je bila nazadnje spremenjena z Uredbo (ES) št. 2299/2001 ( 7 ), glede prenosljivega značaja dovoljenj in odstopanja v zvezi s količinami, sproščenimi v prosti promet. (8) Zaradi dobrega upravljanja kvot je treba določiti varščino za uvozna dovoljenja na relativno visoki ravni, ne glede na člen 10 Uredbe Komisije (ES) št. 1162/95 z dne 23. maja 1995 o posebnih podrobnejših pravilih za uporabo sistema uvoznih in izvoznih dovoljenj za žita in riž ( 8 ), kakor je bila nazadnje spremenjena z Uredbo (ES) št. 1322/2002 ( 9 ). (9) Vzpostaviti je treba hitro dvostransko komunikacijo med Komisijo in državami članicami glede zaprošenih in uvoženih količin. (10) Ukrepi, predvideni s to Uredbo, so v skladu z mnenjem Upravljalnega odbora za žita – ob upoštevanju naslednjega: SPREJELA NASLEDNJO UREDBO:







Člen 1

Ne glede na člen 10(1) in (2) Uredbe (EGS) št. 1766/92 se uvozna dajatev za navadno pšenico z oznako KN 1001 90 99 kakovosti, ki ni visoka kakovost, kot je opredeljena v Prilogi I k Uredbi (ES) št. 1249/96, določi v okviru kvote, ki se odpre na podlagi te uredbe.

Člen 10(1) Uredbe (EGS) št. 1766/92 se uporablja za uvoz proizvodov iz te uredbe, ki presega količine iz člena 3.

Člen 2

▼M7

1. Odpre se tarifna kvota za 2 989 240 ton navadne pšenice z oznako KN 1001 90 99 kakovosti, ki ni visoka kakovost.

▼B

2. Tarifna kvota se odpre vsako leto 1. januarja. Uvozne dajatve za tarifno kvoto se obračunavajo po stopnji 12 EUR na tono.

▼M6

3. Določbe uredb Komisije (ES) št. 1291/2000, (ES) št. 1342/2003 ( 10 ) in (ES) št. 1301/2006 ( 11 ) se uporabljajo ne glede na določbe, predvidene s to uredbo.

▼B

Člen 3

▼M5

1. Skupna uvozna tarifna kvota se razdeli v tri podkvote:

— podkvota I (zaporedna številka 09.4123): 572 000 ton za Združene države Amerike;

▼M7

— podkvota II (zaporedna številka 09.4124): 38 853 ton za Kanado;

▼M5

— podkvota III (zaporedna številka 09.4125): 2 378 387 ton za ostale tretje države.

▼B

2. Če se med letom izkaže, da se podkvota I ali II porablja bistveno prepočasi, lahko Komisija v soglasju z zadevno tretjo državo sprejme ukrepe za prenos neporabljenih količin na druge podkvote v skladu s postopkom iz člena 23 Uredbe (EGS) št. 1766/92.

▼M6

3. Podkvota III se razdeli na štiri trimesečna podobdobja, ki zajemajo naslednje datume in količine:

a) podobdobje št. 1: 1. januar–31. marec, 594 597 ton;

b) podobdobje št. 2: 1. april–30. junij, 594 597 ton;

c) podobdobje št. 3: 1. julij–30. september, 594 597 ton;

d) podobdobje št. 4: 1. oktober–31. december, 594 596 ton.

4. V primeru izčrpanja količin v enem izmed podobdobij od 1 do 3 lahko Komisija predvidi odprtje naslednjega podobdobja v skladu s postopkom iz člena 25(2) Uredbe (ES) št. 1784/2003.

▼M6 —————

▼M6

Člen 5

1. Z odstopanjem od člena 6(1) Uredbe (ES) št. 1301/2006 lahko vlagatelj zahtevka predloži samo en zahtevek za dovoljenje na zaporedno številko na teden. Če isti vlagatelj vloži več zahtevkov, se vsi zahtevki štejejo za nesprejemljive in varščine za vložitev zahtevkov zadržijo zadevne države članice.

Zahtevki za uvozna dovoljenja se vložijo vsak teden, najpozneje v ponedeljek do 13. ure po bruseljskem času, pri pristojnih organih držav članic.

Toda za leto 2007 začne obdobje vložitve prvih zahtevkov teči na prvi delovni dan leta 2007 in se zaključi najpozneje 8. januarja 2007, prvi zadevni ponedeljek za pošiljanje zahtevkov za izdajo uvoznih dovoljenj Komisiji v skladu z odstavkom 3 pa je ponedeljek, 8. januarja 2007.

2. Vsak zahtevek za izdajo dovoljenja navaja količino v kilogramih, brez decimalnih števil, ki ne sme presegati:

— za podkovote I in II skupno količino, odprto za leto za zadevno podkvoto,

— za podkvoto III skupno količino, odprto za zadevno podobdobje.

V zahtevku za uvozno dovoljenje in uvoznem dovoljenju je navedena samo ena država porekla.

3. Zadnji dan vložitve zahtevkov za dovoljenja pristojni organi pošljejo Komisiji po elektronski pošti najpozneje do 18. ure po bruseljskem času sporočilo, v katerem navedejo po zaporedni številki vsak zahtevek z zahtevanim poreklom proizvoda ter količino, vključno s sporočili o ničnih zahtevkih.

4. Dovoljenja se izdajo četrti delovni dan po sporočilu iz odstavka 3.

▼M1 —————

▼M6

Člen 6

V skladu s členom 23(2) Uredbe (ES) št. 1291/2000 se rok poteka veljavnosti dovoljenja izračuna od dejanskega datuma izdaje.

▼M6 —————

▼M6

Člen 9

Zahtevek za uvozno dovoljenje in uvozno dovoljenje vsebujeta v rubriki 8 ime države porekla proizvoda in križec v rubriki „da“. Dovoljenja so veljavna le za proizvode, ki izvirajo iz držav, ki so navedene v rubriki 8.

▼B

Člen 10

Ne glede na člen 10(1) in (b) Uredbe (ES) št. 1162/96 je varščina za uvozna dovoljenja, predvidena v tej uredbi, 30 EUR na tono.

▼M1

Člen 11

V okviru tarifne kvote je sprostitev navadne pšenice, ki ni visoke kakovosti iz tretjih držav, v prosti promet v Skupnosti pogojena s predložitvijo potrdila o poreklu, ki ga izdajo pristojni državni organi te države, v skladu s členom 47 Uredbe Komisije (EGS) št. 2454/93. ( 12 )

▼B

Člen 12

Ta uredba začne veljati tretji dan po objavi v Uradnem listu Evropskih skupnosti.

Uporabljati se začne 1. januarja 2003.

▼M2 —————

▼B

Ta uredba je v celoti zavezujoča in se neposredno uporablja v vseh državah članicah.

▼M6 —————